CELEX: 52003SC1336
Language: fi
Date: 2003-11-26
Title: Luonnos ETA:n sekakomitean päätös ETA-sopimuksen liitteen XI (Telepalvelut) ja pöytäkirjan 37 muuttamisesta - Luonnos yhteisön yhteiseksi kannaksi

Avis juridique important

|

52003SC1336

Luonnos ETA:n sekakomitean päätös ETA-sopimuksen liitteen XI (Telepalvelut) ja pöytäkirjan 37 muuttamisesta - Luonnos yhteisön yhteiseksi kannaksi  /* SEK/2003/1336 lopull. */  

Luonnos ETA:N SEKAKOMITEAN PÄÄTÖS ETA-sopimuksen liitteen XI (Telepalvelut) ja pöytäkirjan 37 muuttamisesta - Luonnos yhteisön yhteiseksi kannaksi(komission esittämä)PERUSTELUT1. Tarvittavan oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva yhteisön lainsäädäntö osaksi ETA-sopimusta mahdollisimman pian sen antamisen jälkeen.2. ETA:n sekakomitean olisi tästä syystä tehtävä liitteenä oleva päätös ETA-sopimuksen liitteen XI muuttamisesta lisäämällä siihen telepalveluksesta annetut uudet säädökset. Päätös koskee seuraavia säädöksiä:32002 D 0627: Komission päätös 2002/627/EY, tehty 29 päivänä heinäkuuta 2002, sähköisen viestinnän verkkoja ja palveluja käsittelevän eurooppalaisen sääntelyviranomaisten ryhmän perustamisesta.3. ETA-sopimuksen pöytäkirja 37 olisi laajennettava sisältämään päätöksellä 2002/627/EY perustettu sähköisen viestinnän verkkoja ja palveluja käsittelevä eurooppalainen sääntelyviranomaisten ryhmä, ja liite XI olisi muutettava kyseiseen ryhmään osallistumista koskevien yksityiskohtaisten sääntöjen tarkentamiseksi.4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säännöksen laajentaminen koskemaan ETA:a tekemällä siihen teknisiä mukautuksia suurempia muutoksia.5. Luonnos ETA:n sekakomitean päätökseksi esitetään neuvoston hyväksyttäväksi. Komissio toivoo voivansa esittää yhteisön kannan ETA:n sekakomiteassa tammikuussa 2004.Luonnos ETA:N SEKAKOMITEAN PÄÄTÖS ETA-sopimuksen liitteen XI (Telepalvelut) ja pöytäkirjan 37 muuttamisestaETA:N SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 98 ja 101 artiklan,sekä katsoo seuraavaa:(1) Sopimuksen liite XI muutettiin ... päivänä ...kuuta ... tehdyllä ETA:n sekakomitean päätöksellä N:o .../...  [1].[1]  EUVL L ...(2) Sopimuksen pöytäkirja 37 muutettiin ... päivänä ...kuuta ... tehdyllä ETA:n sekakomitean päätöksellä N:o .../...  [2].[2]  EUVL L ...(3) Sähköisen viestinnän verkkoja ja palveluja käsittelevän eurooppalaisen sääntelyviranomaisten ryhmän perustamisesta 29 päivänä heinäkuuta 2002 tehty komission päätös 2002/627/EY  [3] olisi otettava osaksi sopimusta.[3]  EYVL L 200, 30.7.2002, s. 38.(4) Jotta sopimus toimisi moitteettomasti, sen pöytäkirja 37 olisi laajennettava sisältämään päätöksellä 2002/627/EY perustettu sähköisen viestinnän verkkoja ja palveluja käsittelevä eurooppalainen sääntelyviranomaisten ryhmä, ja liite XI olisi muutettava kyseiseen ryhmään osallistumista koskevien yksityiskohtaisten sääntöjen tarkentamiseksi,ON PÄÄTTÄNYT SEURAAVAA:1 artikla1. Lisätään sopimuksen liitteessä XI olevan 5cg kohdan (komission päätös 2002/622/EY) jälkeen kohta seuraavasti:"5ch. 32002 D 0627: Komission päätös 2002/627/EY, tehty 29 päivänä heinäkuuta 2002, sähköisen viestinnän verkkoja ja palveluja käsittelevän eurooppalaisen sääntelyviranomaisten ryhmän perustamisesta (EYVL L 200, 30.7.2002, s. 38).Yksityiskohtaiset säännöt Liechtensteinin, Islannin ja Norjan osallistumisesta sopimuksen 101 artiklan mukaisesti:Jokainen Efta-valtio voi komission päätöksen 2002/627/EY 4 artiklan 1 kohdan mukaisesti nimetä henkilöt, jotka osallistuvat tarkkailijoina sähköisen viestinnän verkkoja ja palveluja käsittelevän eurooppalaisen sääntelyviranomaisten ryhmän kokouksiin.EY:n komissio ilmoittaa ryhmän kokouspäivämäärät hyvissä ajoin osallistujille ja toimittaa heille asiaa koskevat asiakirjat.".2. Lisätään sopimuksen pöytäkirjaan 37 (luettelosta, josta määrätään 101 artiklassa) kohta seuraavasti:"17. Sähköisen viestinnän verkkoja ja palveluja käsittelevä eurooppalainen sääntelyviranomaisten ryhmä (komission päätös 2002/627/EY).".2 artiklaPäätöksen 2002/627/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.3 artiklaTämä päätös tulee voimaan ..., jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle [4].[4]  [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]4 artiklaTämä päätös julkaistaan Euroopan unionin virallisen lehden ETA-osastossa ja ETA-täydennysosassa.Tehty Brysselissä [...].ETA:n sekakomitean puolestaPuheenjohtajaETA:n sekakomitean sihteerit